Vállalkozási feltételek írásos tájékoztatója a járművezető képzésre jelentkezőknek

**Képző szerv: Bethlen Gábor Autós Iskola 5500 Gyomaendrőd, Hősök út 40. sz.**

**Számlázási cím: Alföldi ASZC Bethlen Gábor Mezőgazdasági és Élelmiszeripari Technikum, Szakképző Iskola és Kollégium.**

**6640 Csongrád, Kis-Tisza utca 4/a-6/a**

Cég formája: Költségvetési szerv

**Okirat száma: SZIF/998/1/2020.**

Képzési engedély száma: KE/ST/82/A/4225/1/2014

Iskolavezető: neve: Hornok László

azonosítója: 10539

telefonszáma: 0670/2219381

[**hornokl@vipmail.hu**](mailto:hornokl@vipmail.hu)

**Iskola: címe: Gyomaendrőd, Hősök út 40. sz.**

**telefonszám: +36-66/581-200**

**honlap:** [**www.bethlengaborszki.com/autosiskola/**](http://www.bethlengaborszki.com/autosiskola/)

**email: gyomaendrodszki@gmail.com**

**ügyfélfogadás:** Hétfő 8-12

**Szerda 8-12**

**telephely: Körösladányi út 1.**

**Felügyeletet ellátó szerv: Technológiai és Ipari Minisztérium** (TIM).

Közúti Gépjármű Közlekedési Hatósági Főosztály

Címe: 1011 Budapest, Fő utca 44-50.

1440 Budapest Pf. 1.

Telefonszám: +36-1-510-0101

email: [kepzes-kghf@itm.gov.hu](mailto:kepzes-kghf@itm.gov.hu)

**Képzést engedélyező hatóság: Technológiai és Ipari Minisztérium** (TIM).

Közúti Gépjármű Közlekedési Hatósági Főosztály

Címe: 1011 Budapest, Fő utca 44-50.

1440 Budapest Pf. 1.

Telefonszám: +36-1-510-0101

email: [kepzes-kghf@itm.gov.hu](mailto:kepzes-kghf@itm.gov.hu)

A tanfolyamra való felvétel feltételei és módja:

A járművezetői tanfolyamra való felvétel előtt a képző szervnek a tanulóval teljes képzési szolgáltatásra irányuló írásbeli szerződést kell kötni. A fiatalkorúval kötött írásbeli szerződést a törvényes képviselőnek is alá kell írnia.

A tanfolyamra az vehető fel, aki a 326/2001. (XII. 28.) Kormány rendelet 7. mellékletében meghatározott életkort betöltötte, „B" kategória esetén 17, annál legfeljebb fél évvel fiatalabb, „T" kategória esetén 16 év vagy annál fél évvel fiatalabb, és ,,K" kategória estén 16 év vagy annál fél fiatalabb, továbbá megfelel az elméleti vizsgára bocsátás feltételei közül a 24/2005. (IV.21.) GKM rendelet 10. § (1) bekezdésének c). pontjában és (2) foglaltaknak, továbbá a vizsgára bocsátás feltételeiről - így különösen a külön jogszabályokban megfogalmazott orvosi, pályaalkalmassági és közlekedésbiztonsági feltételekről - igazoltan tájékoztatásban részesült.

Tájékoztató:

* Orvosi alkalmasság igazolása B kategóriánál: Az igazolást az elméleti vizsgára bocsájtáskor kell hitelt érdemlően igazolni. (a Jelentkezési laphoz csatolva)
* Az alapfokú iskolai végzettség meglétéről a Jelentkezési lapon kell nyilatkozni. A bizonyítványt azonban legkésőbb az első elméleti vizsga alkalmával be kell mutatnia a Vizsgaközpontban, Békéscsaba, Szarvasi út 107 alatt.
* A tanfolyamra jelentkezéskor le kell adni **a jelentkezési lap kitöltéséhez szükséges okmányok fénymásolatát:**
* személyi igazolvány
* lakcímkártya
* esetlegesen meglévő vezetői engedély

A tanfolyam tantárgyai és óraszámai

A „B" kategória tanfolyamának tantárgyai és óraszámai: (minimum)

Elmélet:

* Közlekedési ismeretek 16 óra
* Járművezetés elmélet 8 óra
* Szerkezeti és üzemeltetési ismeretek 4 óra

Összesen: 28 óra

Járművezetési gyakorlat:

* Alapoktatás: 9 óra
* Főoktatás: 20 óra

Összesen: 29 óra

**Az alapvizsgán az oktatásban teljesített 580 km-nek is meg kell lenni.**

A „T” kategória (traktor) tanfolyam tantárgyai és óraszámai: (minimum)

Elmélet:

* Közlekedési ismeretek 16 óra
* Járművezetés elmélete 6 óra
* Szerkezeti és üzemeltetési ismeretek 6 óra
* Munkavédelem, tűzvédelem, szállítás 12 óra
* Biztonsági ellenőrzés és üzemeltetés 16 óra

Összesen: 56 óra

Járművezetési gyakorlat

* Alapoktatás 6 óra
* Főoktatás 18 óra

Összesen: 24 óra

A „K" kategória (kerti traktor) tantárgya és óraszáma: (minimum)

* Közlekedési ismeretek 12 óra

Az elmélet órák 45 percesek, a gyakorlati órák 50 percesek, melyek között legalább 10 perces szünetet kell tartani. A napi maximum elméleti óraszám 4.

Gyakorlati órák alapoktatásban 2, főoktatásban 2+2 óra, közte legalább 1 óra szünet közbeiktatása szükséges.

A tanfolyam díjai:

„B" kategória

- elmélet: 45.000 Ft./fő

- gyakorlat: 8.000 Ft/óra

„T" kategória

- elmélet:

- iskolai tanulóknak 14.000 Ft/fő

- egyéb tanulók esetén 55.000 Ft/fő

- gyakorlat:

- iskolai tanulóknak 6.000 Ft/óra

- egyéb tanulók esetén 8.200 Ft/óra

,,K" kategória

- elmélet:

- iskolai tanulóknak ingyenes 0

- egyéb tanulók esetén 15.000.-Ft/fő

Az esetleges gyakorlati díjtételváltozás a bevezetés napjától érvényes.

Az elméleti képzés díját a tanfolyamra jelentkezéskor, a vezetési gyakorlat díját a vezetés megkezdése előtt kell a fenntartó számlaszámára átutalva megfizetni, vagy az iskola gazdasági irodájában személyesen befizetni. A befizetést igazoló tranzakciós jóváhagyást, vagy a gazdasági irodában kiállított átvételi elismervényt kell bemutatni az iskolavezetőnek, illetve a szakoktatónak. Az elméleti képzés díja a tanfolyam abbahagyása esetén nem jár vissza.

Az elméleti tanfolyam tanóráinak pótlása kötelező, melynek óradíja 4.000.- Ft. Az elméleti összes órák 10 %-át meg nem haladó hiányzás esetén a tananyag önállóan pótolható. A kötelező pótlás az ezt meghaladó hiányzás után kötelező. Az elméleti pótfoglalkozások az elméleti oktatóval egyeztetett időpontban történik. A gyakorlati pótórák szükségességének megállapítása a jelölt és az oktató közös megegyezése alapján történik, melynek díja megegyezik az előbb említett tanfolyam díjaival, és befizetése a fenntartó által megadott számlaszámra átutalva, illetve az iskola gazdasági irodájában személyesen befizetni. Az elméleti képzés Gyomaendrőd, Hősök út 40. szám alatt történik

A ,,B" kategóriás gyakorlati képzés alapoktatási része Békéscsabán bérelt tanpályáján, igény szerint gyakorlás céljából igénybe vehető. A főoktatás tematika és előírások alapján Békéscsaba, belterületén történik. Választható jármű: Ford Fiesta, amely a gyakorlati oktató tulajdonát képezi.

A T kategóriás gyakorlati képzés Gyomaendrődön történik

A vizsga díjai:

„B" kategória

|  |  |  |  |  |  |  |
| --- | --- | --- | --- | --- | --- | --- |
|  | - Közlekedési alapismeretek: | | 4.600 Ft | | |  |
|  | - Forgalom: | | 11.000 Ft | | |  |
| „T” kategória | |  | | |  |  |
|  | - Közlekedési ismeretek: | | 4.600 Ft | | |  |
|  | - Munkavédelem, tűzvédelem, szállítás: | | 4.600 Ft | | |  |
|  | - Biztonsági ellenőrzés és üzemeltetés: | | 4.400 Ft | | |  |
|  | - Járművezetői rutin: | | 3.500 Ft | | |  |
|  | - Forgalom: | | 3.600 Ft | | |  |
| „K” kategória | |  | | |  |  |
| - Közlekedési ismeretek: | | | | 4.600 Ft | | |
|  | | | |  | | |

Az elméleti vizsgák díját az elméleti vizsgák előtt, a többit az egyes gyakorlati vizsgákat megelőzően a (**KAV Közlekedési Alkalmassági és Vizsgaközpont Nonprofit Korlátolt Felelősségű Társaság** (továbbiakban: **Vizsgaközpont) Délalföldi Járművezető Vizsgáztatási és Utánképzési Főosztály Békés Megyei Vizsgaszervezési és Utánképzési Osztály 5600 Békéscsaba, Szarvasi út 107. Tel.: 06-66-549-340; e-mail:** [**bekes@kavk.hu**](mailto:bekes@kavk.hu)) készpénzben kell befizetni a pénztárba. A vizsgadíjat a mindenkori hatályos jogszabály határozza meg, mely a tanfolyam indításakor kerül kihirdetésre. Tanfolyam ideje alatti változásról hatályba lépésekor tájékoztatom.

A vizsgára bocsátás feltételei:

Érvénytelennek kell minősíteni a hatóságnak azt a járművezetői vizsgát, amelyet a hatóság félrevezetésével, hamis adatok közlésével, illetve rendeletben vagy más jogszabályokban meghatározott feltételek hiányában vagy a vizsgáztatás szabályainak megsértésével tettek le.

Elméleti vizsgára bocsátás feltételei:

10. § (1) Elméleti vizsgára az bocsátható, aki:

a) a tanfolyam elméleti részét az 5. § (3) bekezdésében foglaltak szerint elvégezte és az első vizsgajelentésig *az adott tanfolyam megkezdésétől számított kevesebb, mint kilenc hónap telt el*, továbbá a 7. § szerinti igazolást a vizsgaközpont részére a jelentkezési lapon bemutatta, vagy annak elvégzése alól a 4. § (6) bekezdésében foglaltak alapján mentesült, továbbá aki a közúti közlekedési igazgatási feladatokról a közúti közlekedési okmányok kiadásáról és visszavonásáról szóló rendelet alapján tanfolyammentes vizsgát tehet.

e) a gépjármű vezetésére jogosító vezetői engedély megszerzésére irányuló vizsga esetében az alapfokú iskolai végzettség meglétéről a jelentkezési lapon nyilatkozik.

f) a vizsgára való jelentkezésig a bizonylati album szerinti azonosítók szerepeltetésével - a külön jogszabályban meghatározott módon az igazgatási szolgáltatási díjat képző szerv útján vagy közvetlenül megfizette.

10. § (5) bekezdés - amennyiben a tanuló a *tanfolyam kezdetétől számított 12 hónapon belül nem teszi le* sikeresen az elméleti vizsgáit, akkor csak a teljes tanfolyam megismétlését követően jelenthető ismét elméleti vizsgára.

* „B" kategória: 17. életévét betöltötte, vagy legfeljebb 3 hónappal fiatalabb, közoktatási intézményben végzett képzés esetén legfeljebb 6 hónappal fiatalabb
* „T" kategória: 16. életévét betöltötte, vagy legfeljebb 3 hónappal fiatalabb
* „K" kategória: 16. életévét betöltötte
* megfelel a külön jogszabályokban meghatározott egészségügyi és pályaalkalmassági, valamint
* írásbeli nyilatkozata alapján - a külön jogszabályban meghatározott közlekedésbiztonsági feltételeknek,
* nem gépjármű vezetésére jogosító vezetői engedély megszerzésére irányuló vizsga esetén, írni, olvasni tud,
* a gépjármű vezetésére jogosító vezetői engedély megszerzésére irányuló vizsga esetén az alapfokú iskolai végzettség meglétéről a jelentkezési lapon nyilatkozik.
* a külföldi bizonyítványok és oklevelek esetén olyan - hatáskörrel rendelkező - magyar hatóság által hozott elismerő határozattal, honosítási záradékkal, hatósági bizonyítvánnyal, hatósági igazolással, tájékoztatással vagy három hónapnál nem régebbi Magyarországon felsőoktatási intézmény által kiállított hallgatói jogviszony igazolással, amely kimondja, hogy az adott bizonyítvány vagy oklevél legalább alapfokú végzettséget igazol, vagy annak meglétét előfeltételezi.

A felmentésre jogosultak a 24/2005 GKM rendelet 3. számú melléklete alapján:

4.1.1. Mentesítések a „szerkezeti és üzemeltetési ismeretek” és a „biztonsági ellenőrzés és üzemeltetés” tan- és vizsgatárgyakból

- Bármely egyetemen, főiskolán szerzett

= gépész-, autógépész-, közlekedés mérnöki vagy üzemmérnöki oklevél;

= gépész-, autógépész-, közlekedés mérnöktanári oklevél;

= gépész-, autógépész-, közlekedés üzemmérnöki műszaki tanári oklevél;

= szakirányú műszaki oktatói oklevél.

- A Zrínyi Miklós Nemzetvédelmi Egyetem Bolyai János Katonai Műszaki Főiskolai Karon és a jogelőd Katonai Főiskolán szerzett

= harcjármű üzemben tartó szakos oklevél;

= katonai gépjármű üzemeltető szakos oklevél;

= gépjármű technikus tiszti képesítés;

= harcjármű üzemeltetői üzemmérnök.

- „Műszaki ismeretek” szakos szakoktatói oklevél (vagy ezzel egyenértékű képesítés).

- Technikusi oklevél (szakközépiskolai érettségi)

= közúti járműgépész;

= közlekedésgépész;

= gépjármű-technikai;

= gépjárműüzemi;

= mezőgazdasági gépész;

= mezőgazdasági gépjavító;

= építőgépész;

= gépjárművezető és -karbantartó.

- Szakképesítés - szakmunkás bizonyítvány

= autószerelő;

= anyagmozgatógép-szerelő;

= építőgép-szerelő;

= mezőgazdasági gépszerelő;

= gépjárművezető és -karbantartó;

= mezőgazdasági gépész;

= fakitermelési gépkezelő;

= állattartó telepi gépész;

= kertészeti gépész;

= növénytermesztő gépész;

= erdőgazdasági gépész;

= mezőgazdasági gépszerelő és gépüzemeltető;

= mezőgazdasági gépjavító és karbantartó.

- A közúti járművezetői vizsgáztatás keretében szerzett gépjárműkezelői bizonyítvány.

4.1.3. Mentesítések a „Munkavédelem, tűzvédelem, szállítás” tan- és vizsgatárgyból

- Munkavédelmi szakképzés keretében szerzett szakképesítés

= munkavédelmi szakmérnöki oklevél;

= munkavédelmi üzemmérnöki oklevél;

= felsőfokú munkavédelmi szakképesítő egyetemi tagozaton szerzett oklevél;

= munkavédelmi technikusi oklevél;

= középfokú munkavédelmi szakképesítő oklevél.

- A közúti járművezetői vizsgáztatás keretében 1993. január 1-je után tett sikeres vizsga a „Munkavédelem, tűzvédelem, szállítás” vizsgatárgyból.

Gyakorlati vizsgára bocsájtás feltétele:

* „B" kategória: 17. életévét betöltötte
* „T" kategória: 16. életévét betöltötte
* „K" kategória: 16. életévét betöltötte

A gyakorlati vizsgákat, illetve ezen tantárgyak oktatását csak valamennyi elméleti tantárgy sikeres vizsgája után lehet elkezdeni.

Közoktatási intézmény által végzett képzés esetén gyakorlati vizsgára bocsátható az is, aki a jogszabályban meghatározott életkornál legfeljebb 3 hónappal fiatalabb, azonban forgalmi vizsgára csak a jogszabályban meghatározott életkor betöltése után bocsátható.

Forgalmi vizsga - a „B" kategóriás képzés kivételével - sikeres rutin és biztonsági ellenőrzés és üzemeltetés vizsga után tehető.

Elméleti vizsga és tanfolyam nélkül is gyakorlati vizsgára bocsátható az a tanuló, aki a meglévő lassú jármű vezetésére jogosító vezetői engedélyét (járművezetői igazolványát) „T" kategóriára kívánja kiterjeszteni. Aki a vizsgán valamely vizsgatárgyból nem felelt meg, legkorábban 3 munkanap eltelte után tehet újabb vizsgát.

Forgalmi vizsga előtt nyilatkozatot kell tenni a vezetőképes állapot meglétéről.

11. § (7) Amennyiben a tanuló (3) vagy (5) bekezdésben foglaltak alapján mentesült az elméleti tanfolyam és vizsga alól gyakorlati vizsgáit a vezetési karton hitelesítésétől számított 12 hónapon belül kell sikeresen teljesítenie. A 12 hónapon túl kizárólag a (3) bekezdés alapján mentesülők esetében a teljes gyakorlati képzés az (5) bekezdés alapján mentesülők a teljes képzés megismétlését követően jelenthető újabb vizsgára.

Vizsgákra a személyét azonosító fényképes igazolványt, illetve ha van vizsgaigazolást vagy vezetői engedélyét vigye magával (szükség esetén szemüveget is). A személyi igazolvány cseréje alatt a fényképes és érvényes útlevél lakcímkártyával együtt alkalmazható. Ezen okmányok hiánya esetén a vizsga nem tartható meg, és újabb vizsgára csak ismételt vizsgadíj befizetése után kerülhet sor.

A tanulók egyéni jelentkezés alapján részt vehetnek az iskolában szervezett közlekedési elsősegélynyújtó tanfolyamon, külön megállapodás szerinti díjazás ellenében. A Magyar Vöröskereszt által kiállított „Igazolás" bemutatása feltétele vezetői engedély kiadásához szükséges eljárást megkezdéséhez..

A vezetési gyakorlat csak a tanuló nevére kiállított és a KAV Közlekedési Alkalmassági és Vizsgaközpont Nonprofit Korlátolt Felelősségű Társaság Délalföldi Járművezető Vizsgáztatási és Utánképzési Főosztály Békés Megyei Vizsgaszervezési és Utánképzési Osztály által hitelesített vezetési karton birtokában kezdhető meg.

A biztonsági ellenőrzés és üzemeltetés tantárgy oktatása az iskola tanműhelyében, vezetési gyakorlat Zetor 5211 vontatóval és Agrobil típusú pótkocsikkal az iskolai gyakorló és vizsgapályán, illetve Gyomaendrőd város kijelölt közútjain történik. Az órák ütemezését az iskolavezető, oktatási egységvezető és a szakoktató együttműködve végzik.

Iskolai tanulónak vezetési gyakorlatra elméleti óráról elmenni tilos! (Kivéve a vizsgák.)

A gyakorlat megkezdésekor és befejezésekor a szakoktató és a tanuló is a hitelesített vezetési kartonon aláírásukkal igazolja az óra megkezdését és befejezését.

A vizsgát a vizsgabiztos felfüggesztheti, ha a vizsgázó:

* Személyazonossága tekintetében a vizsgabiztost megtévesztette vagy azt megkísérelte.

- A vizsgán szeszes ital vagy más hasonlóan ható szer hatása alatt vagy egyébként a jármű biztonságos vezetésére alkalmatlan állapotban jelent meg.

- A vizsgabiztost döntésének meghozatalában előny adásával vagy ígéretével, illetőleg fenyegetéssel befolyásolni törekedett.

A hatóság az érintett vizsgázót a vizsgától legfeljebb 6 hónapi időtartamra eltilthatja. A vizsgabiztos a vizsgát felfüggesztheti és a vizsgázót a hatóság a vizsgától legfeljebb 3 hónapi időtartamra eltilthatja, ha vizsgázó a vizsga rendjét megzavarja.

**Sikeres forgalmi vizsga után a tanuló a 3. munkanap után** keresheti fel az ország bármelyik okmányirodáját, és kezdeményezheti a vezetői engedély kiadásához szükséges eljárást (amelyhez be kell mutatni a személyi igazolványt, ha van vezetői engedélyt, orvosi alkalmassági vélemény eredeti példányát B kategóriánál, vöröskeresztes igazolványt,)

A tanuló jogai és kötelezettségei:

* A tanulónak joga van a szerződésben meghatározott feltételek mellett a szolgáltatást igénybe venni, az abban meghatározott kedvezményekkel élni, illetve köteles a szolgáltatásért a szerződésben meghatározott díjat megfizetni.
* Joga van a Nemzeti Közlekedési Hatóság által kiadott képzési tematika szerinti megfelelő színvonalú oktatásban részesülni. A képzés sikeressége érdekében kötelessége a tőle elvárható együttműködést tanúsítani a képzés során.
* Amennyiben az oktatási-tanulási folyamatban olyan nehézségei merülnek fel, amelyek a képzés eredményességét, valamint a szerződés teljesülését befolyásolják, az együttműködési kötelezettség keretében joga és kötelezettsége a képző szerv felé jelezni.

-A tanulónak joga van tanulmányait más képző szervnél folytatni. Köteles az addig igénybe vett szolgáltatások ellenértékét megfizetni. A képző szerv 3 munkanapon belül gondoskodik a megfelelő igazolások kiállításáról, valamint a tanuló áthelyezésével járó feladatok elvégzéséről.

* A tanuló kötelessége jelezni a képző szerv felé, ha a képzés időtartama alatt olyan változás áll be, amelyek a képzés, valamint a vizsgáztatás előfeltételeinek meglétét kizárják. (Pl. orvosi, közbiztonsági, közlekedésbiztonsági alkalmatlanság.)
* A tanulók számára a tantervi óraszámok szerinti tanórákon való részvétel, valamint az előírt feladatok igazolt teljesítése kötelező. A 10 %-ot meg nem haladó hiányzás esetén a tananyag önállóan pótolható.
* Gyakorlati vezetésre - előzetes ütemezés alapján - a váltás helyén pontosan, vezetésre alkalmas állapotban megjelenni köteles. Indokolt esetben 24 órával előtte lemondhatja. Utólagosan orvosi igazolással igazolhatja, ha a vezetési gyakorlaton nem jelent meg. Bármelyikük akadályoztatása esetén, a váltás helyén az oktató és a tanuló is köteles 15 percet várni.

A képző szerv jogai és kötelezettségei:

* Jogosult az általa teljesített szolgáltatásért a szerződésben meghatározott ellenértékre.
* Kötelessége a képzés és vizsgáztatás helyéről, idejéről, módjáról korrekt tájékoztatást adni.
* Kötelessége a tanulót tájékoztatni, ha a képzés időtartama alatt a tanulót érintő jogszabályváltozás, illetve egyéb lényeges változás történik.
* Amennyiben a képző szerv jelen szerződésben vállalt képzést neki felróható okból megszakítja, illetve nem fejezi be, a már befizetett és le nem vezetett, illetve fel nem használt tandíjat köteles a hallgató részére visszafizetni.
* A képző szervtől távozó tanulónak a Képző szerv köteles 3 munkanapon belül kiadni a képzési igazolást.

Az írásos tájékoztatóban leírt vállalkozási feltételeket a tanulók a tanfolyamra jelentkezéskor megismerik (a 18. életévüket be nem töltöttek szüleikkel is megismertetik) és aláírásukkal elfogadják.

ÁKÓ: 2022 1-3 negyedév Nincs elegendő adat.

VSM: 2022 1-3 negyedév Nincs elegendő adat.

KK: 2022 1-3 negyedév Nincs elegendő adat.

Gyomaendrőd, 2022. szeptember 01.

Davidovics László Hornok László

Iskolaigazgató Iskolavezető